CELEX: 32014R1169
Language: hr
Date: 2014-10-31 00:00:00
Title: Provedbena uredba Komisije (EU) br. 1169/2014 оd 31. listopada 2014. o izmjeni Provedbene uredbe (EU) br. 416/2014 o otvaranju uvoznih carinskih kvota Unije za određene žitarice podrijetlom iz Ukrajine i upravljanju tim kvotama

31.10.2014   
            
            
               HR
            
            
               Službeni list Europske unije
            
            
               L 314/28
            
         PROVEDBENA UREDBA KOMISIJE (EU) br. 1169/2014
   оd 31. listopada 2014.
   o izmjeni Provedbene uredbe (EU) br. 416/2014 o otvaranju uvoznih carinskih kvota Unije za određene žitarice podrijetlom iz Ukrajine i upravljanju tim kvotama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a) i (c),
   budući da:
   
               (1)
            
            
               Uredbom (EU) br. 374/2014 Europskog parlamenta i Vijeća (2) predviđeni su povlašteni sporazumi u pogledu carina za uvoz određene robe podrijetlom iz Ukrajine. U skladu s člankom 3. te Uredbe dopušta se uvoz u Uniju poljoprivrednih proizvoda iz Priloga III. u okviru carinskih kvota utvrđenih u tom Prilogu.
            
         
               (2)
            
            
               Provedbenom uredbom Komisije (EU) br. 416/2014 (3) otvorene su uvozne carinske kvote Unije za određene žitarice podrijetlom iz Ukrajine i utvrđen je način upravljanja tim kvotama do 31. listopada 2014.
            
         
               (3)
            
            
               Uredba (EU) br. 374/2014 izmijenjena je Uredbom (EU) br. 1150/2014 Europskog parlamenta i Vijeća (4). Tom se izmjenom prvenstveno osigurava produženje primjene Uredbe (EU) br. 374/2014 do 31. prosinca 2015. i utvrđivanje količine kvota za 2015.
            
         
               (4)
            
            
               Stoga je prikladno izmijeniti Provedbenu uredbu (EU) br. 416/2014.
            
         
               (5)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Izmjene Provedbene uredbe (EU) br. 416/2014
   Provedbena uredba (EU) br. 416/2014 mijenja se kako slijedi:
   
               1.
            
            
               U članku 1. stavku 1., datum „31. listopada 2014.” zamjenjuje se datumom „31. prosinca 2015.”
            
         
               2.
            
            
               U članku 2. stavku 1. podstavak 2. zamjenjuje se sljedećim:
               „Zahtjevi za uvozne dozvole podnose se pri nadležnim tijelima država članica svakoga tjedna, najkasnije do petka u 13.00 sati prema briselskom vremenu. Ne mogu se podnijeti:
               
                           (a)
                        
                        
                           za 2014. nakon petka 12. prosinca 2014. u 13.00 sati prema briselskom vremenu;
                        
                     
                           (b)
                        
                        
                           za 2015. nakon petka 11. prosinca 2015. u 13.00 sati prema briselskom vremenu.”
                        
                     
         
               3.
            
            
               Članak 3. mijenja se i glasi:
               „Članak 3.
               Valjanost uvoznih dozvola
               Rok valjanosti uvozne dozvole odnosi se na razdoblje od stvarnog datuma izdavanja, u skladu s člankom 22. stavkom 2. Uredbe (EZ) br. 376/2008 do kraja drugog mjeseca nakon mjeseca u kojem je dozvola izdana. U svakom slučaju taj rok valjanosti istječe najkasnije 31. prosinca 2014. za 2014. i 31. prosinca 2015. za 2015.”
            
         
               4.
            
            
               Prilog se zamjenjuje tekstom iz Priloga ovoj Uredbi.
            
         Članak 2.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 2. studenoga 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. listopada 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 347, 20.12.2013., str. 671.
   
   
      (2)  Uredba (EU) br. 374/2014 Europskog parlamenta i Vijeća od 16. travnja 2014. o smanjenju ili ukidanju carina na robu podrijetlom iz Ukrajine (SL L 118, 22.4.2014., str. 1.).
   
      (3)  Provedbena uredba Komisije (EU) br. 416/2014 od 23. travnja 2014. o otvaranju uvoznih carinskih kvota Unije za određene žitarice podrijetlom iz Ukrajine i upravljanju tim kvotama (SL L 121, 24.4.2014., str. 53.).
   
      (4)  Uredba (EU) br. 1150/2014 Europskog parlamenta i Vijeća od 29. listopada 2014. o izmjeni Uredbe (EU) br. 374/2014 o smanjenju ili ukidanju carina na robu podrijetlom iz Ukrajine (SL L 313, 31.10.2014., str. 1.).
   
      PRILOG
      
         
            „PRILOG
            Neovisno o pravilima tumačenja kombinirane nomenklature, tekst opisa proizvoda smatra se okvirnom vrijednošću jer je primjena preferencijalnog režima u kontekstu ovog Priloga određena opsegom oznaka KN. Ako oznaci KN prethodi riječ ‚ex’, primjena povlaštenog režima određuje se na temelju oznake KN zajedno s opisom robe.
            
                        Redni broj
                     
                     
                        Oznaka KN
                     
                     
                        Opis robe
                     
                     
                        Razdoblje
                     
                     
                        Količina u tonama
                     
                  
                        09.4306
                     
                     
                        1001 99 (00)
                     
                     
                        pir, obična pšenica i suražica, osim sjemena
                     
                     
                        Godina 2014.
                        Godina 2015.
                     
                     
                        950 000
                        950 000
                     
                  
                        1101 00 (15-90)
                     
                     
                        brašno od obične pšenice i pira, brašno od suražice
                     
                  
                        1102 90 (90)
                     
                     
                        brašno od žitarica osim pšenice, suražice, raži, kukuruza, ječma, zobi, riže
                     
                  
                        1103 11 (90)
                     
                     
                        prekrupa i krupica od obične pšenice i pira
                     
                  
                        1103 20 (60)
                     
                     
                        pelete od pšenice
                     
                  
                        09.4307
                     
                     
                        1003 90 (00)
                     
                     
                        ječam, osim sjemena
                     
                     
                        Godina 2014.
                        Godina 2015.
                     
                     
                        250 000
                        250 000
                     
                  
                        1102 90 (10)
                     
                     
                        brašno od ječma
                     
                  
                        ex 1103 20 (25)
                     
                     
                        pelete od ječma
                     
                  
                        09.4308
                     
                     
                        1005 90 (00)
                     
                     
                        kukuruz, osim sjemena
                     
                     
                        Godina 2014.
                        Godina 2015.
                     
                     
                        400 000
                        400 000”
                     
                  
                        1102 20 (10-90)
                     
                     
                        brašno od kukuruza
                     
                  
                        1103 13 (10-90)
                     
                     
                        prekrupa i krupica od kukuruza
                     
                  
                        1103 20 (40)
                     
                     
                        pelete od kukuruza
                     
                  
                        1104 23 (40-98)
                     
                     
                        obrađena zrna kukuruza